થોડાક દિવસ અગાઉ એવી ચર્ચાઓ વહેતી થઈ હતી કે દીપિકા પાદુકોણે કરીના કપૂરની કૉપી કરે છે . ખાસ તો ડ્રેસ - ચૉઇસમાં દીપિકા પાદુકોણે અનેક વખત એવા કપડા પહેરતા હોય છે કે જે અગાઉ કરીનાએ પહેર્યા હોય , પરંતુ તાજેતરમાં જ કરીનાના ટ્વિટર ઍકાઉંટ પર પોસ્ટ થયેલી એક તસવીર કંઈક ઓર જ વાર્તા કહે છે . કરીના કપૂરના ટ્વિટર ઍકાઉંટ પર પોસ્ટ થયેલી તસવીર જોઈને સ્પષ્ટ તરી આવે છે કે દીપિકા પાદુકોણે નહીં , પણ કરીના કપૂર દીપિકાની કૉપી કરે છે . આ તસવીરમાં કરીનાએ રામલીલા ફિલ્મની લીલા એટલે કે દીપિકા જેવા ટ્રેડિશનલ કપડા પહેર્યાં છે . જોકે કરીના કપૂર દ્વારા રામલીલા ફિલ્મની લીલા જેવો વેશ ધરવા પાછળના કારણો અંગે પણ ચર્ચાઓ શરૂ થઈ ગઈ છે . કહે છે કે કરીના કપૂર સંજય લીલા ભાનુશાળીના ઑનસ્ક્રીન લીલા તો નહીં બની શક્યા નહીં , એટલે જ કદાચ તેઓ ઑફસ્ક્રીન લીલા બનીને જ સંતોષ લઈ રહ્યાં છે . અહીં યાદ અપાવી દઇએ કે રણવીર સિંહ અને દીપિકા પાદુકોણે અભિનીત સુપરહિટ રહેલી ફિલ્મ રામલીલા માટે સંજય લીલા ભાનુશાળીએ હીરોઇન તરીકે કરીનાની જ પસંદગી કરી હતી , પરંતુ કરીનાએ તે વખતે ફિલ્મ નકારી દીધી હતી . કહે છે કે કરીનાએ રામલીલા માત્ર એટલા માટે છોડી હતી કે સંજયે કરીના સામે એક કૉન્ટ્રાક્ટ મુક્યો હતો કે તેઓ ફિલ્મના શુટિંગ દરમિયાન માતા નહિં બને . તેથી રામલીલા કરીનાના હાથમાંથી ખસકી દીપિકા પાદુકોણેની ઝોળીમાં જતી રહી . આવો જોઇએ કરીના - દીપિકાની ડ્રેસ ચૉઇસમાં થતી ટક્કર :